****

**Ledig verv som landsarkivar i Rotary**

Et interessant verv blir ledig fra 1. februar 2022. Vervet passer for deg som har interesse og sans for å ta vare på dokumenter. På den måten bidrar landsarkivaren til å fortelle ettertiden om dokumenterbar historikk om hva som rørte seg i Rotary på 2020-tallet.

Les funksjonsbeskrivelsen nedenfor for å få nærmere informasjon om landsarkivarens oppgaver.

Enkel søknad m/CV sendes Norsk Rotary Forum (Norfo) v/sekretær Johan Østby

j-oestby@online.no

**Søknadsfrist: 1. november 2021**

**Funksjonsbeskrivelse - Rotary i Norges landsarkivar (Landsarkivaren)**

Hovedoppgavener å samle inn historisk materiale fra de styrende organer i Norsk Rotary Forum og alle distriktenes guvernører hvert år, og bringe det videre til Riksarkivet hvert femte år. Landsarkivaren orienterer, i forbindelse med den norske GETS-samlingen, kommende guvernører om hvilken rolle de spiller i forhold til Riksarkivets ansvar for å dokumentere viktige avgjørelser og hendinger innen organisasjonslivet.

Til denne samlingen har landsarkivaren laget en ringperm med hovedinndelingen av det stoffet som hver enkelt guvernør skal overlevere ved slutten av sitt funksjonsår. Permen, med stoffet sortert etter den oppsatte malen, skal sendes landsarkivaren snarest etter DG-årets slutt.

Landsarkivaren skal så gjennomgå de innkomne permene og eventuelt sortere/rydde/luke ut elementer som er uinteressante for Riksarkivet, og så overlevere dokumentene til Riksarkivet/Privatarkivet én gang hvert 5. år.

Regnskapsmateriale oppbevares kun i midlertidig arkiv og kasseres/makuleres etter reglene om oppbevaring av regskapsmateriale iflg. gjeldende lovbestemmelser.

Landsarkivaren kan ta et selvstendig initiativ for å samle inn, stimulere til innsamling, eller å etterlyse materiale, men er ikke forpliktet til dette.

Landsarkivaren skal levere en årlig rapport til leder av arbeidsutvalget og til styret i Norsk Rotary Forum.

Riksarkivet har tatt initiativ overfor sittende landsarkivar med tanke på digital arkivering. Riksarkivet anser Rotary som en god kandidat for et pilotprosjekt. Piloten er foreløpig ikke i gang, men landsarkivar i Rotary vil bli holdt orientert og bli involvert.